มีอาการนอนกรนตั้งเเต่เด็ก ทุกครั้งที่ตื่นนอนจะเจ็บคอ มีเสมหะอยู่ตลอด บางครั้งเสมหะออกมาเป็นเลือด ควรทยังไงดีคะ
สวัสดีค่ะ อาการนอนกรนบ่อยๆ มีเสมหะดังกล่าวมาอาจจะเกิดจากมีน้ำหนักเกิน มีโรคภูมิแพ้จมูก มีรูปร่างจมูกผิดปกติ มีต่อมทอนซิลโต โดยเป็นภาวะที่อาจมีอันตรายได้คือจะทำให้ร่างกายได้รับออกซิเจนไม่เพียงพอจนเกิดเป็นโรคขาดอากาศขณะหายใจได้ พอตื่นมาอาจจะรู้สึกว่านอนไม่อิ่ม อ่อนเพลีย มึนศีรษะระหว่างวัน อาจทำให้มีหัวใจเต้นผิดจังหวะได้ดังนั้นหากนอนกรน แล้วตื่นมามีอาการผิดปกติมาก เสมหะเยอะ ระคายคอ ควรไปพบแพทย์เพื่อตรวจเพิ่มเติมต่อไป เสมหะปนเลือดอาจมีสาเหตุอื่นๆเช่นการติดเชื้อในทางเดินหายใจ การขากเสมหะแรงเกินไปได้ ถ้ามีอาการต่อเนื่องควรแจ้งแพทย์ให้ทราบ และในระหว่างนี้ดื่มน้ำมากๆ รับประทานยาละลายเสมหะเพื่อบรรเทาอาการได้